Štvavá reč
Zmĺknite
rty plné obžaloby staletí.
Bedári z chalúp podkroví podzemných dier
vystavte z tiel slabých more ohromného
Davu!
Vtrhnite potopou do hýriacich veľkomiest
čo pyramídami faraónov stoletia XX.
Buďte úderom tvrdých Himalájou
a lávou žeravou zakryte všetok hnus
smiech výskot živých mŕtvol žiariacich kaviarní
hééjj rup!
Dave roztiahni
milión otrockých paží
vykoľ shasínajúce oko Boha.
Na ohni tísícletých modlí
uvar si polievku večera.
Diktátori dňa nech sú ti púhou podnožou
Nad zrúcaninami zaves slnce nových staletí
a z hrdiel milión zapej pohrebnú pieseň
nad zdochýňajúcim svetom
Internacionálu!
A súď!